
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση των διατάξεων της παρ. 2 άρθρου 16 
του ισχύοντος κανονισμού λειτουργίας Δ/σης και 

παροχών ΚΑΦ Λιμένα Ζακύνθου. 

Ψήφιση Οργανισμού Εσωτερικής Υπηρεσίας Συμβου¬ 
λίου Περιοχής 2ης Εδαφικής Περιφέρειας Νομού 

Κέρκυρας. 

ΔΙΟΡΘΩΣΕΙΣ ΣΦΑΛΜΑΤΩΝ 
Διόρθωση σφάλματος στην 35Α/9 Αστυνομ. Διάταξη 
(Αστ. Δ/νσης Φωκίδας).. 


ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αοιθ. 2642 0) 

Τροποποίηση των διατάξεων της παρ. 2 άρθρου 16 του ι- 
σχύο ντος κανονισμού λειτου ργίας Δ/σης και παροχών 
ΚΑΦ Λιμένα Ζακύνθου. 

Ο ΑΝΑΠΛΗΡΩΤΗΣ ΠΕΡΙΦΕΡΕΙΑΚΟΥ 
ΔΙΕΥΘΥΝΤΗ Ν. ΖΑΚΥΝΘΟΥ 

Έχοντας υπόψη: 

1. Τις διατάξεις: 

α) Του άρθρου 11 του Κωδ. Νόμου 5167/32 «Περί ρυθ- 
μίσεως των εκ του Λιμένα φορτ/κών εργασιών». 

β) Του άρθρου 6 του Ν. Δ/τος 1254/49 «Περίτροποποι- 
ήσεως και συμπληρώσεως ενίων διατάξεων των περί 
φορτ/σεων νόμων». 

γ) Του Π.Δ. 369/89άρθρ. 3 «Οργανισμός Υπ. Εργασίας». 

2. Το πρακτικό Συνεδρίασης αρ. 5/18.2.1997 της ΔΕ/ 
ΚΑΦ Λιμένα Ζακύνθου με το οποίο ζητήθηκε η έγκριση 
τροποποίησης των διατάξεων της παρ.2 του άρθρου 16 
του κανονισμού λειτουργίας του ΚΑΦ και η αύξηση της 
εφ’ άπαξ αποζημίωσης των φορτίων αυτού. 

3. Την απόφαση αρ. πρωτ. ΤΕΕ 1312/19.12.1991 Νο¬ 
μάρχη Ζακύνθου (ΦΕΚ 439/8.1.1992 τ. Β'). 

4. Το έγγραφο αρ. πρωτ. 10981/20.5.1997 του Υπ. 
Εργασίας. 

5. Την οικονομική δυνατότητα του ΚΑΦ και 

6. Το αρ. 14 παρ. 1 του Ν. 2399/96 «Κατάργηση θέσης 
Περιφ. Δ/ντών (ΦΕΚ 90/27.5.96 τ. Α'), αποφασίζουμε: 

Τροποποιούμε την παρ. 2 του άρθρου 16 του ισχύοντος 
κανονισμού Λειτουργίας του ΚΑΦ Λιμένα Ζακύνθου που 


διατυπώνεται στο πρακτικό Συνεδρίασης με αριθμ. 5/ 
18.2.97 και αυξάνουμε κατά ποσοστό 15% το ποσόν της 
εφ’ άπαξ αποζημίωσης των φορτ/των αυτού όπως φαίνε¬ 
ται παρακάτω: 

ΑΡΘΡΟ 16 

Παρ. 1.;. 

Παρ. 2 Σύμφωνα με τα παραπάνω το καταβαλλόμενο 
στους δικαιούχους ποσόν εφάπαξ αποζημίωσης ορίζεται 
υπό ομαλές συνθήκες του ΚΑΦ ανάλογα με τα χρόνια 
συμμετοχής σε αυτό ως εξής: 

α. Για εκείνους που έχουν 10 χρόνια συμμετοχής στο 
ΚΑΦ δρχ. εκατόν δέκα πέντε χιλιάδες (115.000). 

β. Το παραπάνω ποσόν των 115.000 δρχ. θεωρούμενο 
βασικό προσαυξάνεται σε δρχ. δέκα τρεις χιλιάδες οκτα¬ 
κόσιες (13.800) για κάθε έτος συμμετοχής στο ΚΑΦ πέ¬ 
ραν της ΙΟετίας και μέχρι συμπληρώσεως εικοσαετούς 
(20) συμμετοχής. 

γ. Για συμμετοχή πάνω από 20 χρόνια και μέχρι 30 θα 
προσαυξάνεται το βασικόν ποσόν κατά δέκα πέντε χιλιά¬ 
δες εκατόν ογδόντα δρχ. (15.180). 

δ. Για συμμετοχή πάνω από 30 χρόθνια και μέχρι 35 θα 
προσαυξάνεται το βασικό ποσό κατά δέκα πέντε χιλιάδες 
εκατόν ογδόντα δρχ. (15.180) για κάθε χρόνο μη δυναμέ- 
νου τελικά του συνολικού ποσού της εφ’ άπαξ αποζημίω¬ 
σης να υπερβαίνει σε καμμία περίπτωση τις 404.800 δρχ. 

ε. Κλάσμα χρόνου περισσότερο των έξι (6) μηνών θεω¬ 
ρείται πλήρες και υπολογίζεται για προσαύξηση της πα¬ 
ροχής όχι όμως και για το δικαίωμα λήψης αυτής. 

Από την δημοσίευση αυτή δεν προκύπτει δαπάνη σε βά¬ 
ρος του κρατικού προύπλογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ζάκυνθος, 3 Ιουλίου 1997 
Με εντολή Γεν. Γραμμ. Περιφ. Ιόνιων Νησιών 
Ο Προϊστάμενος Δ.Ο.Υ. 

ΕΜΜΑΝΟΥΗΛ ΣΑΡΔΗΣ 
-♦- 

Αοιθ. ΕΣ/3776 (2) 

Ψήφιση Οργανισμού Εσωτερικής Υπηρεσίας Συμβουλίου 
Περιοχής 2ης Εδαφικής Περιφέρειας Νομού Κέρκυρας. 

Η ΑΝΑΠΛΗΡΩΤΡΙΑ ΠΕΡ/ΚΟΥ Δ/ΝΤΗ Ν. ΚΕΡΚΥΡΑΣ 

Έχοντας υπόψη: 

1) Τις διατάξεις της παρ. 13του άρθρ. 48του Ν. 2218/94. 

2) Τις διατάξεις του άρθρ. 12του Ν. 1188/81 όπως αντί- 
καταστάθηκαν με τις όμοιες του άρθρ. 26 του Ν. 1832/89 
καιτηςπαρ. 5 του άρθρου 8του Ν. 2307/1995. 

3) Τις διατάξεις του Ν. 2190/94 και των Π.Δ. 37α/87 και 
22/90. 

4) Τις αριθμ. 2/95 και 7/96 αποφάσεις του Δ.Σ. του Συμ¬ 
βουλίου Περιοχής της 5ης Εδαφικής Περιφέρειας Ν. Κέρ¬ 
κυρας περί ψηφίσεως Οργανισμού Εσωτερικής Υπηρε¬ 
σίας του. 

5) Την σύμφωνη γνωμοδότηση του οικείου Υπηρεσια¬ 
κού Συμβουλίου, που διατυπώθηκε στο αριθμ. 6 - 7/ 
18.12.1996 πρακτικό του, αποφασίζουμε: 

Εγκρίνουμε τις αριθμ. 2/95 και 7/96 αποφάσεις του Δ.Σ. 
του Συμβουλίου Περιοχής 2ης Εδαφικής Περιφέρειας 
του Ν. Κέρκυρας με την οποία τούτο ψηφίζει τον Οργανι¬ 
σμό Εσωτερικής Υπηρεσίας ως εξής: 

ΣΧΕΔΙΟ ΟΡΓΑΝΙΣΜΟΥ 
ΕΣΩΤΕΡΙΚΗΣ ΥΠΗΡΕΣΙΑΣ 
2ου ΣΥΜΒΟΥΛΙΟΥ ΠΕΡΙΟΧΗΣ 
ΑΓΡΟΣ 

ΜΕΡΟΣ ΠΡΩΤΟ 

ΒΑΣΙΚΗ ΔΙΑΡΘΡΩΣΗ ΥΠΗΡΕΣΙΩΝ 
Άρθρο 1 

ΔΙΑΡΘΡΩΣΗ ΥΠΗΡΕΣΙΩΝ 

1. Για τη λειτουργία του Συμβουλίου Περιοχής συνιστά- 
ται Υπηρεσία με τον τίτλο «Υπηρεσία 2ης Εδαφ. Περ. Ν. 
Κερκύρας» Συμβουλίου Περιοχής, επιπέδου Διεύθυνσης, 
η οποία συγκροτείται από τα κατωτέρω Τμήματα: 
α. Τμήμα Διοικητικού 
β. Τμήμα Οικονομικού 
γ. Τμήμα Παροχής Υπηρεσιών 

δ. Τμήμα Σχεδιασμού - Προγραμματισμού και Τεχνικής 
Υποστήριξης 

ΤΜΗΜΑ ΔΙΟΙΚΗΤΙΚΟΥ 

1. Στις αρμοδιότητες του τμήματος ανήκουν ο χειρι¬ 
σμός όλων των θεμάτων που αφορούν το προσωπικό, ό¬ 
πως προσλήψεις, μετατάξεις, τοποθετήσεις προϊσταμέ¬ 
νων, συνταξιοδότηση κ.α., την Γραμματειακή υποστήριξη 
του Σ.Π., την σύνταξη Εισηγήσεων προς την Εκτελεστική 
Επιτροπή και το Διοικητικό Συμβούλιο κ.α. 

2. Ειδικότερα: 

α. Διεξάγει την προσωπική αλληλογραφία του Προέ¬ 
δρου του Σ.Π. και τηρεί το αρχείο αυτής. 

β. Τηρεί ιδιαίτερο πρωτόκολλο εισερχομένων και εξερ- 
χομένων εγγράφων, τα οποία διεκπεραιώνει στις αρμό¬ 
διες Υπηρεσίες. 

γ. Προγραμματίζει τις ώρες και τις ημέρες που ο Πρόε¬ 
δρος μπορεί να δέχεται διάφορες επιτροπές, Συλλόγους 
και πολίτες. 

δ. Τηρεί ημερολόγιο των προσωπικών επαφώντου Προ¬ 
έδρου εντός και εκτός Σ.Π. 

ε. Παραλαμβάνει από τους υπηρεσιακούς παράγοντες 
τους φακέλλους των εγγράφων που πρέπει να υπογρα- 
φούν από τον Πρόεδρο. 

στ. Παρακολουθεί όλη τη δραστηριότητα του Σ.Π. 
ζ. Αναλαμβάνει την δακτυλογράφηση και διεκπεραίωση 
της αλληλογραφίας των Υπηρεσιώντου Σ.Π. 

η. Αναλαμβάνει την συγγραφή των κειμένων και των ε¬ 
πιστολών του Προέδρου. 

θ. Φροντίζει για την δημοσίευση των διακηρύξεων και 
των ανακοινώσεων των Υπηρεσιώντου Σ.Π. 


ι. Παραλαμβάνει τον ημερήσιο και περιοδικό τύπο, κα¬ 
θώς και όλα τα έντυπα που αποστέλλονται στο Σ.Π. 

ια. Επιμελείται της καθημερινής αποδελτίωσης του Τύ¬ 
που. 

ιβ. Είναι υπεύθυνο για την εφαρμογή όλων των νόμων 
και διαταγμάτων που αφορούν στο πάσης φύσεως προ¬ 
σωπικό του Σ.Π. και ασκεί τις αρμοδιότητες που απορρέ¬ 
ουν από τον Κώδικα κατάστασης Δημοτικών και Κοινοτι¬ 
κών υπαλλήλων (Ν. 1188/81). 

ιγ. Τηρεί Μητρώο, ευρετήριο και τους ατομικούς φα¬ 
κέλλους του νόμιμου και με σχέση εργασίας Ι.Δ. προσω¬ 
πικού. 

ιδ. Συντάσσει και θεωρεί τα πάσης φύσεως μισθοδοτικά 
στοιχεία όλου του προσωπικού και τα προωθεί αρμοδίως 
για την σύνταξη των μισθοδοτικών καταστάσεων, 
ιε. Εφαρμόζει το πειθαρχικό δίκαιο, 
ιστ. Καταρτίζει τις ονομαστικές καταστάσεις των μονί¬ 
μων υπαλλήλων του Σ.Π. κατά κλάδο και βαθμό, όπως ο¬ 
ρίζουν οι σχετικές διατάξεις και συντάσσει τα σχέδια 
Οργανισμού Εσωτερικής Υπηρεσίας και κανονισμού λει¬ 
τουργίας του Διοικητικού Συμβουλίου. 

ιζ. Εκδίδει τα πιστοποιητικά και τις βεβαιώσεις του προ¬ 
σωπικού για την υπηρεσιακή του κατάσταση. 

ιη. Ελέγχει και παρακολουθεί τα αφορώντα στην τήρη¬ 
ση του κανονικού ωραρίου εργασίας. 

ιθ. Εκδίδει ή κοινοποιεί εγκυκλίους που αφορούν στην υ¬ 
πηρεσιακή κατάσταση του προσωπικού και το ενημερώ¬ 
νει για τα προγράμματα επιμόρφωσής του. 

κ. Φροντίζει για την ορθολογική κατανομή του προσω¬ 
πικού ώστε να λειτουργούν εύρυθμα οι Υπηρεσίες. 

κα. Εισηγείται στον Π ρόεδρο για την συγκρότηση των α¬ 
ναγκαίων επιτροπών και ομάδων εργασίας. 

κβ. Έχει την ευθύνη για την όλη λειτουργία της μηχανο¬ 
γράφησης και μηχανοργάνωσης των Υπηρεσιώντου Σ.Π. 
και επιβλέπει την σωστή και αποτελεσματική λειτουργία 
των εγκατεστημένων υπολογιστών στις υπηρεσίες αυτές. 

Άρθρο 3 

ΤΜΗΜΑ ΟΙΚΟΝΟΜΙΚΟΥ 

1. Στις αρμοδιότητες του Τμήματος ανήκουν η κατάρτι¬ 
ση του προϋπολογισμού του Σ.Π., η κατάρτιση του Οικο¬ 
νομικού Απολογισμού,η εκκαθάριση και εντολή εξόδων,η 
μισθοδοσία του προσωπικού, η διενέργεια προμηθειών, η 
βεβαίωση είσπραξης εσόδων, η διαχείριση των περιου¬ 
σιακών στοιχείων του Σ.Π., η λογιστική και η ταμειακή δια¬ 
χείριση κ.α. 

2. Το Τμήμα αποτελείται από τρία μη αυτοτελή γραφεία 
με την παρακάτω κατανομή αρμοδιοτήτων: 

1. ΓΡΑΦΕΙΟ ΠΡΟΣΟΔΩΝ ΚΑΙ ΠΕΡΙΟΥΣΙΑΣ Σ.Π. 
α. Εισηγείται σχετικά με την επιβολή, κατάργηση, μείω¬ 
ση ή αύξηση των υπέρ του Σ.Π. φόρων, τελών, δικαιωμά¬ 
των και εισφορών σύμφωνα με τις κείμενες διατάξεις. 

β. Εκτελεί κάθε εργασία σύμφωνα με τις κείμενες δια¬ 
τάξεις και τους ισχύοντες κανονισμούς που αφορά στη 
βεβαίωση εσόδων από φόρους, τέλη, δικαιώματα, ει¬ 
σπράξεις κ.λ.π. 

γ. Εκτελεί κάθε εργασία που σχετίζεται με την κτηματι¬ 
κή περιουσία του Σ.Π. και τα εξ’ αυτής έσοδα. 

δ. Εκτελεί κάθε προπαρασκευαστική εργασία που αφο¬ 
ρά στη διαγραφή βεβαιωθέντων ή επιστροφή αχρεωστή- 
τως εισπραχθέντων φόρων, τελών και δικαιωμάτων και 
καταρτίζει τους οικείους πίνακες διαγραφής ή επιστρο¬ 
φής. 

ε. Ελέγχει τα στοιχεία βεβαιώσεως κάθε άλλης προσό¬ 
δου, βεβαιώνει αυτά και αποστέλλει στο Ταμείο τους οικεί¬ 
ους βεβαιωτικούς τίτλους χρωματικών καταλόγων κ.λ.π. 

στ. Διεξάγει κάθε προπαρασκευαστική εργασία για την 
δικαστική ή διοικητική επίλυση φορολογικών διαφορών. 

ζ. Εκτελεί κάθε εργασία που αφορά στη διαδικασία εκ- 
μισθώσεως ή εκποιήσεως πάσης φύσεως υλικού. 

η. Εκδίδει και κοινοποιεί αποσπάσματα των βεβαιωτι¬ 
κών καταλόγων και μεριμνά για την έκδοση και κοινοποίη¬ 
ση απόφασης καταλογισμού ή επιβολής προστίμου σε πε¬ 
ριπτώσεις παραβάσεων των κειμένων φορολογικών δια¬ 
τάξεων. 

2. ΓΡΑΦΕΙΟ ΛΟΓΙΣΤΗΡΙΟΥ 

α. Συντάσσει τις μισθοδοτικές καταστάσεις όλων των 
εργαζομένων στο Σ.Π. και εκδίδει τις σχετικές βεβαιώσεις 
και πιστοποιητικά. 

β. Διεκπεραιώνει κάθε υπόθεση που έχει σχέση με την 
χορήγηση της σύνταξης και των παροχών στο οικείο Τα¬ 
μείο Ασφάλισης των υπαλλήλων του Σ.Π. που φεύγουν α¬ 
πό την Υπηρεσία, καθώς και την αναγνώριση και εξαγορά 
της προϋπηρεσίας τους, όπως και κάθε υπόθεση που έχει 
σχέση με την συνταξιοδότηση και την καταβολή της προ- 
βλεπόμενης από το νόμο αποζημίωσης. 

γ. Τηρεί βοηθητικούς φακέλλους και βιβλία που κατά 
την κρίση του προϊσταμένου είναι αναγκαία για την εύ¬ 
ρυθμη λειτουργία του Τμήματος. 

δ. Καταρτίζει τον Προϋπολογισμό Εσόδων - Εξόδων και 
τον υποβάλλει έγκαιρα αρμοδίως. 

ε. Παρακολουθεί την πορεία εκτέλεσης του Προϋπολο¬ 
γισμού Εσόδων - Εξόδων, εισηγείται την αναμόρφωσή 
του, την εγγραφή νέων εσόδων και την χορήγηση συ¬ 
μπληρωματικών πιστώσεων. 

στ. Συγκεντρώνει και εντάσσει στο Μηχανογραφικό σύ¬ 
στημα όλα τα στοιχεία του Προϋπολογισμού. 

ζ. Παρακολουθείτηνπορείατων εξόδων και ενημερώνει 
εγκαίρως τις αρμόδιες υπηρεσίες για την σύνταξη εκθέ- 
σεως δαπανών όταν οι εγκεκριμένες απορροφώνται. 

η. Τηρεί αρχείο ετήσιων απολογισμών Εσόδων - Εξόδων 
του Σ.Π. σύμφωνα με τα απολογιστικά στοιχεία που συ¬ 
ντάσσει το Ταμείο. 

θ. Προγραμματίζει και παρακολουθεί την πορεία Εσό¬ 
δων - Εξόδωντου Προϋπολογισμού και εισηγείται την σω¬ 
στή κατανομή των πιστώσεων και την απορρόφηση των 
δαπανών για την εκτέλεση έργων, προμηθειών καθώς και 
την κίνηση του χρέους και της περιουσίας γενικά. ^ 
ι. Συγκεντρώνει στατιστικά στοιχεία που αναφέρονται 
γενικά στα οικονομικά ζητήματα που αφορούν το Σ.Π. και 
είναι χρήσιμα για τις προβλέψεις του Προϋπολογισμού. 

ια. Παρακολουθεί τα εγκεκριμένα δάνεια του Σ.Π. και 
τηρεί πίνακες ετησίων τοκοχρεωλυτικών δόσεων για κάθε 
περίπτωση ενημερώνοντας πάντοτε το ταμείο του Σ.Π. 

ιβ. Εισηγείται την αναμόρφωση του Προϋπολογισμού 
με την εγγραφή νέων Εσόδων και την χορήγηση συμπλη¬ 
ρωματικών και εκτάκτων πιστώσεων. 

ιγ. Επιμελείται της ασφάλισης των κινητών και ακινήτων 
του Σ.Π. 

ιδ. Φροντίζει για την υπογραφή των χρηματικών ενταλ¬ 
μάτων από τον Πρόεδρο, την καταχώρησή τους στο μη¬ 
χανογραφικό σύστημα και την αρχειοθέτηση των Χ.Ε.Π. 
με τα δικαιολογητικά τους. 

ιε. Συσχετίζει κάθε δαπάνη με τυχόν προηγούμενη ό¬ 
μοια και παρακολουθεί την ύπαρξη σχετικής πίστωσης 
για την δυνατότητα έκδοσης Χ.Ε.Π. 


ιστ. Ασχολείται με την προμήθεια πάσης φύσεως υλι¬ 
κού, εκτός του υλικού των έργων, που είναι απαραίτητο 
για τις υπηρεσίες του Σ.Π. και προσπαθεί να επιτυγχάνει 
την συμφερότερη τιμή με την παρακολούθηση των τιμών 
της αγοράς, χωρίς να παραγνωρίζει την ποιότητα τους 
προς προμήθεια υλικού. 

ιζ. Μεριμνά για την έκδοση των σχετικών εντολών προ¬ 
μηθειών, την σύνταξη των πρωτοκόλλων παραλαβής του 
πάσης φύσεως υλικού των έργων και την υπογραφή τους 
από τις αντίστοιχες Επιτροπές παραλαβής, τη φύλαξη 
του υλικού στην αποθήκη του Σ.Π. και την καταχώρησή 
τους στα οικεία βιβλία αποθήκης. 

ιθ. Διαχειρίζεται και παρακολουθεί την διακίνηση των 
διαφόρων ειδών και τηρεί ανάλογο βιβλίο. 

κ. Εισηγείται την εκποίηση ή την καταστροφή του άχρη¬ 
στου ή παλαιού υλικού και τη διαγραφή του από τα αντί¬ 
στοιχα βιβλία. 

κα. Διενεργεί κάθε πράξη σχετική με τη διαχείριση του 
υλικού, τη φύλαξή του στις αποθήκες και τη διάθεσή του 
βάσει διατακτικών της αρμόδιας υπηρεσίας. 

κβ. Μεριμνά για την έγκαιρη ανανέωση των υλικών που 
πρόκειται να εξαντηλθούν. 

κγ. Διαβιβάζει στο Γ ενικό Χημείο του Κράτους για έλεγ¬ 
χο και αξιολόγηση τα είδη για τα οποία υπάρχουν ειδικοί 
όροι στις σχετικές συμβάσεις. 

κδ. Διεξάγει δημοπρασίες ή πρόχειρους διαγωνισμούς, 
μεριμνά για την δημοσίευση στον ημερήσιο τύπο των ό¬ 
ρων διακήρυξης. 

κε. Συντάσσει συμβάσεις με τους προμηθευτές, μερι¬ 
μνά για την κοινοποίησή τους στους αρμοδίους καιπαρα- 
κολουθεί την τήρηση των όρων των συμβάσεων για την 
παράδοση των υλικών μέσα στις οριζόμενες προθεσμίες 
και την επιβολή ποινικής ρήτρας, σε περίπτωση εκπροθέ¬ 
σμων παραδόσεων, όπως καθορίζεται στις συμβάσεις ή 
τις διακηρύξεις. 

κστ. Παραλαμβάνειτις εγγυητικές επιστολές από τους 
προμηθευτές και μεριμνά για την επανάληψη δημοπρα¬ 
σίας όταν η πρώτη αποβεί άκαρπος. 

3. ΓΡΑΦΕΙΟ ΤΑΜΕΙΟ 

α. Ελέγχει τους χρηματικούς τίτλους που διαβιβάζονται 
στο Ταμείο από τις αρμόδιες Υπηρεσίες και εκδίδει τα α¬ 
ποδεικτικά παραλαβής εισπρακτέων εσόδων. 

β. Ενεργεί πριν από κάθε χρηματική κατάθεση εκ μέ¬ 
ρους των εισπρακτόρων, έλεγχο των διπλοτύπων εισπρά¬ 
ξεων, παραλαμβάνειτις εισπράξεις κ.λ.π. 

γ. Εκδίδει τα γραμμάτια εισπράξεων των διαφόρων ε¬ 
σόδων. 

δ. Εκκαθαρίζει τις οφειλές των δημοτών και εισηγείται 
όποτε απαιτείται τη λήψη αναγκαστικών μέτρων εισπρά- 
ξεως κατά των οφειλετών. 

ε. Επιμελείται την αναγκαστική είσπραξη των οφειλών 
και τηρεί τα από το νόμο προβλεπόμενα βιβλία καταχω- 
ρήσεως κατασχέσεων κ.λ.π. 

στ. Μεριμνά για την απόδοση υπέρ τρίτων κρατήσεων 
και τηρεί όλα τα απαραίτητα για το σκοπό αυτό βιβλία. 

ζ. Τηρεί όλα από το νόμο προβλεπόμενα βιβλία εσόδων 
κ.λ.π. 

η. Ενεργεί τον έλεγχο των εκδοθέντων και διαβιβασθέ- 
ντων στο Ταμείο ενταλμάτων και βάσει αυτών, προέρχο¬ 
νται στην πληρωμή των δικαιούχων σύμφωνα με τις οι¬ 
κείες διατάξες περί οικονομικής διοικήσεως και λογιστι¬ 
κού των Δήμων και Κοινοτήτων, 
θ. Τηρείτα προβλεπόμενα από το νόμο λογιστικά βιβλία 

εξόδων, καταρτίζει τους μηνιαίους και ετήσιους λογαρια¬ 
σμούς της διαχειρίσεως εξόδων, συντάσσει τους στατι¬ 
στικούς πίνακες που υποβάλλονται στις Δημόσιες Υπηρε¬ 
σίες, συγκεντρώνει τα στοιχεία που απαιτούνται για τον ε¬ 
τήσιο απολογισμό εξόδων και καταρτίζει τον απολογισμό 
αυτό. 

ι. Επιμελείται της είσπραξης των βεβαιωμένων με ειδι¬ 
κούς χρηματικούς καταλόγους εσόδων. 

ια. Επιμελείται την κοινοποίηση των ατομικών ή γενικών 
ή ειδικών προσκλήσεων προς τους οφειλέτες. 

ιβ. Ενεργεί την πίστωση των πληρωσάντων οφειλετών 
στους οικείους χρηματικούς καταλόγους και βεβαιώνει 
την ενέργεια αυτή στον καθένα από τα οικεία αποσπά¬ 
σματα των καταλόγων. 

Άρθρο 4 

ΤΜΗΜΑ ΠΑΡΟΧΗΣ ΥΠΗΡΕΣΙΩΝ 

Στις αρμοδιότητες του Τμήματος ανήκουν η παροχή ά¬ 
μεσης πληροφόρησης, οδηγιών και κατευθύνσεων στους 
πολίτες για κάθε θέμα που εμπίπτει στις αρμοδιότητες 
του Σ.Π., η ενημέρωσή τους για τα δικαιώματά τους και 
για τις ενέργειες που απαιτούνται στην διεκπεραίωση των 
υποθέσεώντους, καθώς και κάθε δραστηριότητα (παρο¬ 
χή υπηρεσίας) που αποβλέπει στην αναβάθμιση της ποιό¬ 
τητας της ζωής των κατοίκων. 

Ειδικότερα: 

α. Παρακολουθεί, μελετά και αναλύει τα στατιστικά 
στοιχεία των υπηρεσιών του Σ.Π. αλλά και όσων άλλων 
προέρχονται από διάφορες πηγές πληροφόρησης με α¬ 
ποκλειστική εντολή του προέδρου. 

β. Παρέχει πληροφορίες, πίνακες και ότι άλλο στατιστι¬ 
κό στοιχείο ήθελε ζητηθεί από τις υπηρεσίες του Σ.Π. 

γ. Παρέχει υπηρεσίες που αφορούν στην αστική και δη¬ 
μοτική κατάσταση των πολιτών, 
δ. Παρέχει υπηρεσίες που αφορούν την καθαριότητα, 
ε. Παρέχει υπηρεσίες που αφορούν στην μεταφορά μα¬ 
θητών με σχολικά λεωφορεία. 

στ. Παρέχει υπηρεσίες που αφορούν στην διοργάνωση 
πολιτιστικών εκδηλώσεων. 

ζ. Παρέχει υπηρεσίες που αφορούν στην χορήγηση α¬ 
δειών λειτουργίας καταστημάτων υγειονομικού ενδιαφέ¬ 
ροντος. 

η. Ενημερώνει τους πολίτες για τα δικαιώματά τους και 
τις ενέργειες που απαιτούνται για την διεκπεραίωση των 
υποθέσεών τους και τους εφοδιάζει με τα απαραίτητα 
πληροφοριακά στοιχεία και τα διαθέσιμα έντυπα που έ¬ 
χουν θέσει στην διάθεσή του οι Δημόσιες Υπηρεσίες και οι 
ΟΤΑ μέλη του. 

θ. Κατευθύνει τους πολίτες στην διεκπεραίωση των υ¬ 
ποθέσεώντους και οργανώνει την επικοινωνία τους με τις 
Υπηρεσίες του Σ.Π. 

ι. Υποβάλλει προτάσεις για αλλαγές που συμβάλλουν 
στη βελτίωση της λειτουργίας του Σ.Π. και εισηγείται τη 
λήψη μέτρων στα πλαίσια της γενικότερης προσπάθειας 
σχεδιασμού για την ανάπτυξη. 

Άρθρο 5 

ΤΜΗΜΑ ΣΧΕΔΙΑΣΜΟΥ - ΠΡΟΓΡΑΜΜΑΤΙΣΜΟΥ 
και ΤΕΧΝΙΚΗΣ ΥΠΟΣΤΗΡΙΞΗΣ 

Αρμοδιότητες του Τμήματος είναι η εκπόνηση σχεδίων 
προγραμμάων και έργων για την κοινωνική και πολιτιστική 
ανάπτυξη της περιοχής καθώς και η μελέτη, εκτέλεση και 
συντήρηση έργων τοπικού επιπέδου. 


Ειδικότερα στις αρμοδιότητές του ανήκουν: 

α. Η συγκέντρωση, επεξεργασία και τήρηση στατιστι¬ 
κών στοιχείων για την οικονομική κοινωνική και πολιτιστι¬ 
κή κατάσταση στην περιοχή. 

β. Η παρακολούθηση των προγραμμάτων που αφορούν 
στην οικονομική και πολιτιστική ανάπτυξη και βελτίωση 
της ποιότητας ζωής. 

γ. Η διατύπωση προτάσεων για την κατάρτιση των με- 
σοχρονίων νομαρχιακών αναπτυξιακών προγραμμάτων. 

δ. Η κατάρτιση των μεσοχρονίων και ετήσιων τοπικών α¬ 
ναπτυξιακών προγραμμάτων της περιοχής. 

ε. Η διαχείριση των χρηματοδοτήσεων από το Πρό¬ 
γραμμα Δημοσίων Επενδύσεων και από τους πόρους των 
προγραμμάτων της Ευρωπαϊκής Ένωσης που αφορούν 
στην περιοχή. 

στ. Η αξιοποίηση των πλουτοπαραγωγικών πόρων δια- 
κοινοτικής ή διαδημοτικής σημασίας. 

ζ. Η υλοποίηση του πολεοδομικού σχεδιασμού στα 
πλαίσια των εγκεκριμένων Ζωνών Οικιστικού Ελέγχου 
(Ζ.Ο.Ε.) ή των Ειδικών Χωροταξικών Μελετών και τήρηση 
των δεδομένων του Κτηματολογίου της Περιοχήςτους, ό¬ 
πως αυτά προκύπτουν από τον συνολικό σχεδίασμά και 
την ολοκληρωμένη διαχείριση του Εθνικού Κτηματο¬ 
λογίου. 

η. Η μέριμνα για την εκτέλεση και λειτουργία διακοινο- 
τικών και διαδημοτικών έργων τεχνικής υποδομής και κοι¬ 
νωνικού εξοπλισμού. 

θ. Η μέριμνα για την προστασία του περιβάλλοντος σε 
θέματα διακοινοτικής ή διαδημοτικής σημασίας. 

ι. Κάθε άλλη σχετική αρμοδιότητα που ήθελε ανατεθεί 
από τους Ο.Τ.Α. μέλη του Σ.Π. 

ΜΕΡΟΣ ΔΕΥΤΕΡΟ 
ΓΕΝΙΚΑ ΚΑΘΗΚΟΝΤΑ ΥΠΑΛΛΗΛΩΝ 
1. ΠΡΟΪΣΤΑΜΕΝΟΣ ΔΙΕΥΘΥΝΣΕΩΣ 

Προΐσταται των Τμημάτων και Γραφείων που υπάγο¬ 
νται στην αρμοδιότητά του. 

Παρακολουθεί, εποπτεύει και ελέγχει την παρουσία, 
την πειθαρχία, την υπηρεσιακή απόδοση και επίδοση ό- 
λωντων υπαλλήλωντης Διεύθυνσής του, την τήρηση των 
νόμων, διαταγμάτων, αποφάσεων κ.λ.π., που αφορούντο 
Σ.Π. και τους καθοδηγεί κατά την εκτέλεση των υπηρε¬ 
σιακών τους καθηκόντων. 

Κατανέμει την εργασία στους υπαλλήλους της Διεύθυν¬ 
σης ανάλογα με τις συνολικές ανάγκες των Τμημάτων και 
με τη συνεργασία των Προϊσταμένων. 

Μπορεί να απασχολεί οποιονδήποτε από το προσωπικό 
της Υπηρεσίας του για την εκτέλεση κάθε άλλης εργασίας 
ανάλογα με τις ανάγκες που παρουσιάζονται σε κάθε Τμή- 
μα. 

Ενημερώνεται για όλη την εισερχομένη και εξερχομένη 
αλληλογραφία που αφορά στη Διεύθυνση, χαρακτηρίζει 
και κατανέμει αυτή σύμφωνα με τις αρμοδιότητες των Τη- 
μάτωνή Γ ραφείων που υπάγονται στη Διεύθυνση και δίνει 
τις αναγκαίες οδηγίες στους Προϊσταμένους για τις ενέρ¬ 
γειες που πρέπει να γίνουν. 

Υπογράφει αποφάσεις ύστερα από εξουσιοδότηση του 
Προέδρου και τα υπηρεσιακά έγγραφα. 

Θεωρεί με την μονογραφή και υποβάλλει όλα τα έγγρα¬ 
φα που συ ντάσσο νται από τα Τ μήματα και Γ ραφεία της Δι¬ 
εύθυνσης για έγκριση και υπογραφή από τον Πρόεδρο ή 
το νόμιμο αναπληρωτή του καθιστάμενος έτσι συνυπεύ- 
θυνος για τη νομιμότητα της ενέργειας. 

Θεωρείτη βεβαίωση της εργασίας του προσωπικού που 
υπηρετεί στη Διεύθυνση. 

Εισηγείται τα θέματα της αρμοδιότητάς του στον Πρό¬ 
εδρο, υπογράφοντας τις σχετικές εισηγήσεις. 

Παρίσταται, εφόσον οι υπηρεσιακές ανάγκες το απαι¬ 
τούν, στις συνεδριάσεις των συλλογικών οργάνων του 
Σ. Π. και αναπτύσσει τις απόψεις του πάνω στα διάφορα υ¬ 
πηρεσιακά θέματα. 

Συντάσσει τις ετήσιες εκθέσεις αξιολόγησης για τους υ¬ 
παγόμενους σ’ αυτόν Προϊσταμένους Τμημάτων και δια- 
τυπώνειτη γνώμη του σε δεύτερο βαθμό στις υπηρεσιακές 
εκθέσεις των υπολοίπων υπαλλήλων οι οποίες συντάσσο- 
νται από τους Προϊσταμένους των υπηρεσιακών μονάδων. 

Δέχεται τους πολίτες και παρέχει σε αυτούς όσες πλη¬ 
ροφορίες επιτρέπεται από τις κείμενες διατάξεις και είναι 
υποχρεωμένος να βρίσκεται στη θέση του κατά τις ώρες 
υποδοχής του κοινού, για την επίλυση των τυχόν μεταξύ 
αυτών και των υπηρεσιών της Διεύθυνσης διαφορών. 

2. ΠΡΟΪΣΤΑΜΕΝΟΙ ΤΜΗΜΑΤΩΝ 

Είναι υπεύθυνοιγια την ακριβή τήρηση, εφαρμογή και ε¬ 
κτέλεση των αρμοδιοτήτων και καθηκόντων που ανατίθε¬ 
νται στην Υπηρεσία που προΐστανται. 

Φροντίζουν για την εφαρμογή των νόμων, διαταγμάτων 
και των αποφάσεων των εγκυκλίων που τους κοινοποιού¬ 
νται, ενημερώνοντας τους υπαλλήλους τους δίνοντας πα¬ 
ράλληλα τις αναγκαίες επεξηγηματικές οδηγίες για την ε¬ 
κτέλεσή τους. 

Κατανέμουν την εργασία στους υπαλλήλους και τους 
καθοδηγούν, ελέγχουν δε την τακτική παρουσία, εργατι¬ 
κότητα και πειθαρχία τους. 

Εκτελούν τις εντολές των Διευθυντών, εισηγούνται σ’ 
αυτούς τις υποθέσεις της αρμοδιότητάς τους, υποβάλ¬ 
λουν δε σ’ αυτούς υπηρεσιακές εκθέσεις και σημειώματα 
για την πορεία των εργασιών του Τμήματος, καθώς και 
των υποθέσεων που εκκρεμούν. 

Συντάσσουν τις εκθέσεις αξιολόγησης των υπηρετού- 
ντων υπαλλήλων τις οποίες στη συνέχεια υποβάλλουν 
στους Διευθυντές για περαιτέρω κρίση. 

Προσυπογράφουν την αλληλογραφία της υπηρεσίας 
τους, συντάσσοντας προσωπικά τα σημαντικότερα έγ¬ 
γραφα και καθίστανται υπεύθυνοι για τη νομιμότητα της 
ενέργειας και την ακρίβεια των αναφερομένων σ’ αυτά 
πραγματικών περιστατικών. 

Δέχονται τους πολίτες και παρέχουν σ’ αυτούς όσες 
πληροφορίες επιτρέπεται από τις κείμενες διατάξεις και 
είναι υποχρεωμένοι να βρίσκονται στις θέσεις τους κατά 
τις ώρες υποδοχής του κοινού. 

Βεβαιώνουντην εργασίατου προσωπικού που υπηρετεί 
στην υπηρεσία τους. 

3. ΛΟΙΠΟ ΠΡΟΣΩΠΙΚΟ 

Στα πλαίσια των αρμοδιοτήτων των Διευθύνσεων ή άλ¬ 
λων Υπηρεσιακών μονάδων που είναι τοποθετημένοι οι υ¬ 
πάλληλοι, ανεξάρτητα από την υπηρεσιακή τους σχέση, 
εκτελούν την εργασία που τους έχει ανατεθεί με προσο¬ 
χή, επιμέλεια και ευσυνειδησία, κάτω από τις οδηγίες και 
κατευθύνσεις των προϊσταμένων τους, σύμφωνα με την 
κείμενη νομοθεσία. 

Ειδικότερα, εκείνοι που χειρίζονται ή χρησιμοποιούν 
μηχανήματα ή οχήματα, εργαλεία, διάφορες συσκευές 
κ.λ.π., είναι υπεύθυνοι για κάθε αδικαιολόγητη απώλεια, 
φθορά, ή καταστροφή, κυρίως όταν αυτή οφείλεται σε α¬ 
μέλεια ή κακή χρήση. 


Οι συντάκτες των εγγράφων, αποφάσεων, μελετών και 
αλληλογραφίας, τα μονογραφούν και είναι υπεύθυνοιγια 
την ακρίβεια των πραγματικών περιστατικών και στοιχεί¬ 
ων που προκύπτουν από τα τηρούμενα στην Υπηρεσία βι¬ 
βλία, φακέλλους και άλλα παραστατικά. 

Αναφέρουν στονπροϊστάμενότους γραπτά ή προφορικά 
για τις υποθέσεις που εκκρεμούν και δεν μπορούν να επι¬ 
λυθούν άμεσα ή εντός των προθεσμιών που έχουν ταχθεί. 

Όλοι οι υπάλληλοι υποχρεούνται από τα Υπηρεσιακά 
τους καθήκοντα που περιγράφονται στον παρόντα Οργα¬ 
νισμό να αναλαμβάνουν υπό την ευθύνη τους τα υπηρε¬ 
σιακά αντικείμενα ή να εκτελούντις υπηρεσιακές εργασίες 
που ανατίθενται σ’ αυτούς με απόφαση του Προέδρου. 

ΜΕΡΟΣ ΤΡΙΤΟ 
ΠΡΟΣΩΠΙΚΟ 
ΤΜΗΜΑ Α' 

ΜΟΝΙΜΟ ΠΡΟΣΩΠΙΚΟ 
ΚΕΦΑΛΑΙΟ Α' 

ΚΑΤΗΓΟΡΙΕΣ ΚΑΙ ΚΛΑΔΟΙ ΠΡΟΣΩΠΙΚΟΥ 
Άρθρο 7 

Διάκριση θέσεων κατά κατηγορίες 

Οι θέσεις των μονίμων υπαλλήλων του 2ου (2η Εδαφική 
Περ. Κέρκυρας) Συμβουλίου Περιοχής διακρίνονται στις 
εξής κατηγορίες: 

α. Πανεπιστημιακής Εκπαίδευσης (Π,Ε.) 
β. Τεχνολογικής Εκπαίδευσης (Τ.Ε.) 
γ. Δευτεροβάθμιας Εκπαίδευσης (Δ.Ε.) 
δ. Υποχρεωτικής Εκπαίδευσης (Υ.Ε.) 

Άρθρο 8 

Διάκριση Κλάδων κατά Κατηγορία 

1. Στην Κατηγορία Πανεπιστημιακής Εκπαίδευσης (ΠΕ) 
υπάγονται οι εξής κλάδοι: 

α) Κλάδος ΠΕ 1 Διοικητικού 
β) Κλάδος ΠΕ 3 Πολιτικών Μηχανικών 

2. Στην Κατηγορία Τεχνολογικής Εκπαίδευσης (ΤΕ) υ¬ 
πάγονται οι εξής Κλάδοι: 

α) Κλάδος ΤΕ 17 Διοικητικού - Λογιστικού 

3. Στην Κατηγορία Δευτεροβάθμιας Εκπαίδευσης (ΔΕ) 
υπάγονται οι εξής Κλάδοι: 

α) Κλάδος ΔΕ 1 Διοικητικού 
β) Κλάδος ΔΕ 38 Χειριστών Η/Υ 

4. Στην Κατηγορία Υποχρεωτικής Εκπαίδευσης (ΥΕ) υ¬ 
πάγονται οι εξής Κλάδοι: 

α) Κλάδος ΥΕ 16 Προσωπικού Καθαριότητας 

Άρθρο 9 

1. Εισαγωγικός βαθμός των υπαλλήλων των Κλάδων 
Π.Ε. Τ.Ε. και Δ.Ε είναι ο βαθμός Δ' και καταληκτικός βαθ¬ 
μός αυτών ο βαθμός Α'. 

Για τους απόφοιτους της Εθνικής Σχολής Δημόσιας Δι¬ 
οίκησης εισαγωγικός βαθμός είναι ο βαθμός Β'. 

2. Εισαγωγικός βαθμός των υπαλλήλων των Κλάδων 
Υ.Ε. είναι ο βαθμός Ε' και καταληκτικός βαθμός αυτών ο 
βαθμός Β'. 

ΚΕΦΑΛΑΙΟ Β' 

ΑΡΙΘΜΟΣ ΘΕΣΕΩΝ ΚΑΤΑ ΚΛΑΔΟ 
ΚΑΙ ΠΡΟΣΟΝΤΑ ΔΙΟΡΙΣΜΟΥ 
Άρθρο 10 

Ο Κλάδος ΠΕ 1 Διοικητικός περιλαμβάνει (1) θέση. 

Άρθρο 11 

Ο Κλάδος ΠΕ 3 Πολιτικών Μηχανικών περιλαμβάνει (1) 
θέση. 

Άρθρο 12 

Ο Κλάδος ΤΕ 17 Διοικητικός - Λογιστικός περιλαμβάνει 
(1) θέση. 

Άρθρο 13 

Ο Κλάδος ΔΕ 1 Διοικητικός περιλαμβάνει (2) θέσεις. 

Ο Κλάδος ΔΕ 38 Χειριστών Η/Υ περιλαμβάνει μία (1) θέ¬ 
ση. 

Άρθρο 14 

Ο Κλάδος ΥΕ Προσωπικό Καθαριότητας περιλαμβάνει 
(1) θέση. 

Άρθρο 15 

1. Για τα προσόντα διορισμού στον εισαγωγικό βαθμό 
των ανωτέρω Κλάδων και των τεσσάρων Κατηγοριών ε¬ 
φαρμόζονται οι διατάξεις των Π.Δ. 37α/1987 και 22/1990 
(Μερική επέκταση διατάξεων, που ισχύουν για τους δη¬ 
μοσίους υπαλλήλους και τους υπαλλήλους των άλλων 
Ν.Π.Δ.Δ. και στους υπαλλήλους των Ο.Τ.Α. όπως αυτές ι¬ 
σχύουν κάθε φορά. 

2. Για ορισμένες ειδικότητες ή θέσεις είναι δυνατόν να 
καθορίζονται πρόσθετοι προσόντα διορισμού με την οι¬ 
κεία προκήρυξη για την κάλυψη ειδικών αναγκών της υ¬ 
πηρεσίας. 

ΤΜΗΜΑ Β' 

ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ ΙΔ. ΔΙΚ. 

ΑΡΙΘΜΟΣ ΘΕΣΕΩΝ ΚΑΤΑ ΕΙΔΙΚΟΤΗΤΑ 

Στην παρούσα φάση δεν προβλέπονται θέσεις Ι.Δ. 

ΤΜΗΜΑΓ 

ΠΡΟΪΣΤΑΜΕΝΟΙ ΟΡΓΑΝΙΚΩΝ ΜΟΝΑΔΩΝ 

Ορισμός Προϊσταμένων (τροποποιείται ως εξής): 

Στη Δ/νση προισταται υπάλληλος Κλάδου ΠΕΙ Διοικη¬ 
τικού. 

Στο Τμήμα Διοικητικού Οικονομικού και παροχής υπη¬ 
ρεσιών προισταται υπάλληλος του Κλάδου ΔΕ 17 Διοικη¬ 
τικού - Λογιστικού και ελλείψει υπαλλήλων του Κλάδου 
αυτού προισταται υπάλληλος του Κλάδου ΔΕ 1 Διοικητι¬ 
κού. 


Στο ΤμήμαΣχεδιασμού - Προγραμματισμού καιΤεχνικής 
Υποστήριξης προισταται υπάλληλος του Κλάδου ΠΕ 3 Πο¬ 
λιτικών Μηχανικών. 

Άρθρο 16 

Θέματα που αφορούν στην υπηρεσιακή κατάσταση του 
μονίμου προσωπικού διέπονται από τις διατάξεις του 
πρώτου μέρους του Ν. 1188/1981 (Περί κυρώσεως του 
κώδικα περί καταστάσεως προσωπικού Ο.Τ.Α). 

Άρθρο 17 

Η κατανομή του προσωπικού στη Δ/νση και τα Τμήματα 
ενεργείται με απόφαση του Προέδρου. 

Άρθρο 18 

Το Συμβούλιο Περιοχής έχει το δικαίωμα από μόνο του 
να τροποποιήσει ορισμένα άρθρα του παρόντος κανονι¬ 
σμού όταν διαπιστώσει δυσλειτουργία τους. 

Άρθρο 19 

Έδρα όλων των υπηρεσιών του Συμβουλίου Περιοχής 
είναι η Κοινότητα Αγρού. 

Άρθρο 20 

Από τις διατάξεις της παρούσας απόφασης δημιουρ- 
γείται δαπάνη σε βάρος του ανωτέρω Συμβουλίου Περιο¬ 
χής, το ύψος της οποίας δεν μπορεί να υπολογισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 2 Ιουλίου 1997 

Με εντολή Γ εν. Γ ραμμ. Περιφ. Ιόνιων Νησιών 
Η Αναπλ. Περ/κού Δ/ντή 

ΖΑΧ. ΒΟΥΛΓΑΡΗ - ΒΑΡΕΛΗ 
-Φ- 

ΔΙΟΡΘΩΣΕΙΣ ΣΦΑΛΜΑΤΩΝ 

(3) 

Στην 35Α/9 Αστυνομ. Διάταξη που δημοσιεύτηκε στο 
ΦΕΚ1 0/γ. Β712.1.1996, γίνεται η εξής διόρθωση: 

Το εσφαλμένο «(Εγκρίθηκε με την 4462/22.12.1995 α¬ 
πόφαση Νομάρχη Φθιώτιδας)», στο ορθό «(Εγκρίθηκε με 
την 4462/22.12.1995 απόφαση Νομάρχη Φωκίδας)». 

(Από την Αστ. Δ/νση Φωκίδας) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 *ΤΕΙ_ΕΧ 223211 ΥΡΕΤΟΠ*ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗ 

ΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. * Ε.Π.Ε. 5225761 

5230841 

Πληροφορίες δημοσιευμάτων λοιπών Φ.Ε.Κ. 5225713 

5249547 

Πώληση Φ.Ε.Κ. 5239762 

Φωτοαντίγραφα παλαιών Φ.Ε.Κ. 5248141 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ε. - Ε.Π.Ε. 5248785 

Εγγραφή Συνδρομητών Φ.Ε.Κ. και 
αποστολή Φ. Ε. Κ. 5248320 

ΘΕΣΣΑΛΟΝΙΚΗ 

25ης Μαρτίου 21 Τ.Κ. 541 00 (031) 423956 

ΠΕΙΡΑΙΑΣ 4136402 

Νικήτα 6-8 Τ.Κ. 18531 4171307 

ΠΑΤΡΑ (061)271249 

. Κορίνθου 327 Τ.Κ. 262 23 224581 

-ΙΩΑΝΝΙΝΑ 

Διοικητήριο Τ.Κ. 454 44 (0651)21901 

ΚΟΜΟΤΗΝΗ (0531)22637 

Δημοκρατίας 1 Τ.Κ. 691 00 26522 

- Μέχρι 8 σελίδες 150 δρχ. 

ΤΙΜΗ ΦΥΛΛΩΝ - Από 9 μέχρι 16 σελίδες 300 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ * Από 16 σελίδες και άνω προσαύξηση 100 δρχ. ανά θσέλιδο ή μέρους αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α" (Νόμοι, Π.Δ., Συμβάσεις κ.τλ.) 

Β' (Υπουργικές αποφάσεις κ.τλ.) 

Γ (Διορισμοί, απολύσεις κ.τλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.τλ. προσωπικού Ν.Π.Δ.Δ.) 
Παράρτημα (Πίνακες επιτυχόντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Προκηρύξεων Α.Σ.Ε.Π. 

50.000 δρχ. 

50.000 

10.000 » 

50.000 » 

25.000 » 

10.000 » 

5.000 » 

10.000 » 

3.000 » 

250.000 » 

10.000 

2.500 δρχ. 

2.500 » 

500 » 

2.500 » 

1.250 » 

500 » 

250 » 

500 » 

150 » 

12.500 » 

500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

200.000 » 10.000 » | 1 

* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) 
το οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη και 
μπορεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑ- 
ΠΕΤ (Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό 
ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες κοινού λειτουργούν καθημερινά από 08.00" έως 13.00" 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

























